
	专讘讬 讬讜谞转谉 讗讜诪专 诪讝讛 讘驻谞讬 注爪诪讜 讜诪讝讛 讘驻谞讬 注爪诪讜. 转讬诪讛 诇讬 讜讛讗 专讘讬 讬讜谞转谉 讗讬转 诇讬讛 讚诪砖诪注 砖谞讬讛谉 讻讗讞讚 讜诪砖诪注 讗讞讚 讗讞讚 讘驻谞讬 注爪诪讜 讜讛讻讗 诪砖诪注 讚讗讬转 诇讬讛 讚讜讜拽讗 诪讝讛 讘驻谞讬 注爪诪讜 讜诪讝讛 讘驻谞讬 注爪诪讜 讜谞专讗讛 诇讬 讻讬讜谉 讚诪砖诪注 讛讻讬 讜诪砖诪注 讛讻讬 讬诇诪讚 住转讜诐 诪谉 讛诪驻讜专砖 讻讬 讛讬讻讬 讚诇驻谞讬 讜诇驻谞讬诐 讜讘讛讬讻诇 谞讜转谉 诪讝讛 讘注爪诪讜 讜诪讝讛 讘注爪诪讜 讛''谞 诇拽专谞讜转 讚讻转讬讘 诪讚诐 讛驻专 讜诪讚诐 讛砖注讬专 诪住转诪讗 诪讝讛 讘注爪诪讜 讜诪讝讛 讘注爪诪讜 讜讘讛讗 谞诪讬 诪讬转专爪讗 诪讗讬 讚拽''诇 讚诪讬讬转讬 讘住诪讜讱 转谞讬讗 讗讬讚讱 讜讻讜' 注讚 转诇诪讜讚 诇讜诪专 讗讞转 讜住转诪讗 讻专讘讬 讬讗砖讬讛 讜讛讬讻讬 讗转讬讗 讻专讘讬 讬讗砖讬讛 讜讛讗 诇专讘讬 讬讗砖讬讛 讘诇讗 讗讞转 谞诪讬 住讘讬专讗 诇讬' 讻诪讗谉 讚讻转讬讘 讬讞讚讬讜 讚诪讬 讘砖诇诪讗 讛讗 讚讗诪专 诇讬讛 专' 讬讗砖讬讛 诇专' 讬讜谞转谉 讜讛诇讗 讻讘专 谞讗诪专 讗讞转 讗讬讻讗 诇诪讬诪专 诇讚专' 讬讜谞转谉 拽讗诪专 诇讬讛 讗讘诇 诇讚讬讚讬讛 讘诇讗 讗讞转 谞诪讬 讗诇讗 讬砖 诇讜诪专 讗注''讙 讚诪注讬拽专讗 讛讜讛 住诇拽讗 讚注转讱 讚诇专讘讬 讬讗砖讬讛 诪注专讘讬谉 讘诇讗 拽专讗 讚讗讞转 讘转专 讚讗讬讬转讬 拽专讗 讚讗讞转 讛讚专 讘讬讛 讜住讘讬专讗 诇讬讛 讚讗讬 诇讗讜 讗讞转 讛''讗 讗讬谉 诪注专讘讬谉 讚讜诪讬讗 讚诇驻谞讬 讜诇驻谞讬诐 讜讚讛讬讻诇 讚讬诇诪讚 住转讜诐 诪谉 讛诪驻讜专砖 讻讚驻讬' 讜讘讛讗 谞诪讬 诪讬转专爪讗 诪讗讬 讚拽''诇 讛讗 讚拽讗诪专 诇注讬诇 转住转讬讬诐 讚专讘讬 讬讗砖讬讛 讛讜讗 讚讗诪专 诪注专讘讬谉 讜讚讞讬 讗驻讬诇讜 转讬诪讗 专讘讬 讬讜谞转谉 砖讗谞讬 讛讻讗 讚讻转讬讘 讗讞转 讜讛砖转讗 转讬诪讛 诇讬 诪讗讬 拽讗 讚讞讬 讗驻讬诇讜 转讬诪讗 诇专讘讬 讬讜谞转谉 诪注专讘讬谉 讗诐 讻谉 讻诇 砖讻谉 诇专讘讬 讬讗砖讬讛 诪注专讘讬谉 讜讛讗 注''讻 讞讚 诪讬谞讬讬讛讜 讗诪专 讗讬谉 诪注专讘讬谉 讚拽讗诪专 专' 讬讜谞转谉 讜专讘讬 讬讗砖讬讛 讞讚 讗诪专 诪注专讘讬谉 讜讞讚 讗诪专 讗讬谉 诪注专讘讬谉 讗讘诇 诇诪讗讬 讚驻专讬砖讬转 谞讬讞讗 讚讛''拽 砖讗谞讬 讛讻讗 讚讻转讬讘 讗讞转 讚讗讬 诇讗 讻转讬讘 讗讞转 住讘专讗 讛讜讗 讚讗驻讬诇讜 诇专' 讬讗砖讬讛 讛''讗 讗讬谉 诪注专讘讬谉 讚讬诇诪讚 住转讜诐 诪谉 讛诪驻讜专砖 讻讚驻专讬' 讜讗诐 讻谉 诪讗谉 讛讗讬 转谞讗 讚讗诪专 诪注专讘讬谉 讗诇讗 注''讻 诪讚讻转讬讘 讗讞转 讜诪讗谉 诇讬诪讗 诇谉 讚专讘讬 讬讗砖讬讛 讚专讬砖 讗讞转 诇讛讗讬 讚专砖讗 讜诇讗 专讘讬 讬讜谞转谉 讚讬诇诪讗 专讘讬 讬讜谞转谉 讚专讬砖 诇讬讛 讜专讘讬 讬讗砖讬讛 讚专讬砖 诇讬讛 诇讚专砖讗 讗讞专转 讻讚讚专砖讬' 诇讬讛 讘驻专拽 拽诪讗 讚砖讘讜注讜转 (讚祝 讞:) 讻驻专讛 讝讜 诇讗 转讛讗 讗诇讗 驻注诐 讗讞转 讘砖谞讛 讗讬 谞诪讬 讻驻专讛 讗讞转 讛讜讗 诪讻驻专 讜讗讬谞讜 诪讻驻专 砖转讬 讻驻专讜转 诪讬讛讜 诪讛 砖讛拽砖讬转讬 诪诪讗讬 讚拽讗诪专 住转诪讗 讻专讘讬 讬讗砖讬讛 讘诇讗讜 讛讻讬 谞讬讞讗 讚讛讗 诇讗 拽讗诪专 专讘讬 讬讗砖讬讛 讛讬讗 讗诇讗 讻专讘讬 讬讗砖讬讛 驻讬专讜砖 讚住讘讬专讗 诇讬讛 讻讜讜转讬讛 讚诪注专讘讬谉 诇拽专谞讜转 讜诇讗讜 诪讟注诪讬讛 讚诇讚讬讚讬讛 谞驻拽讗 诇讬讛 讘诇讗 讚专砖讗 讚讗讞转 讜讚讬诇诪讗 专讘讬 讬讛讜讚讛 讛讬讗 讚讗讬转 诇讬讛 诪注专讘讬谉 讗注''讙 讚诪砖诪注 诇讬讛 讻诇 讗讞转 讜讗讞转 讘驻谞讬 注爪诪讛 讻专讘讬 讬讜谞转谉 谞驻拽讗 诇讬讛 诪讗讞转 讚诪注专讘讬谉 讻讚驻专' 诇注讬诇 讜讛讗 讚拽讗诪专 住转诪讗 讻专讘讬 讬讗砖讬讛 讛讻讬 谞诪讬 讛讜讛 诪爪讬 诇诪讬诪专 专讘讬 讬讛讜讚讛 讛讬讗 讚砖诪注讬谞谉 诇讬讛 讘讛讚讬讗 讘讛拽讜诪抓 专讘讛 (诪谞讞讜转 讻讘:) 讚诪注专讘讬谉 讗诇讗 诪驻谞讬 砖诇讗 讛讜讘讗 讘砖诪注转讬谉 谞拽讟 专讘讬 讬讗砖讬讛 砖讛讝讻讬专讜 诇注讬诇 讘诪讞诇讜拽转 注诐 专讘讬 讬讜谞转谉 讜讗''转 诇诪''讚 讗讬谉 诪注专讘讬谉 诇拽专谞讜转 诪谞讗 诇讬讛 讚注讜诇讬谉 讗讬谉 诪讘讟诇讬诐 讝讛 讗转 讝讛 讬砖 诇讜诪专 谞驻拽讗 诇讬讛 诪讚诐 讚诐 讘驻专拽 讛转注专讜讘转 (讝讘讞讬诐 讚祝 驻讗:) 讜讗讬谉 诇转诪讜讛 诪讗讬 砖谞讗 讚砖讘注 注诇 讟讬讛专讜 诪注专讘讬谉 诇讻讜诇讬 注诇诪讗 讜讘拽专谞讜转 驻诇讬讙讬 讜讬砖 诇讜诪专 讘诇驻谞讬 讜诇驻谞讬诐 注诇 讻专讞讱 讗讬谉 诪注专讘讬谉 讻讚诪讜讻讞 拽专讗 讘讛讚讬讗 讚诇讗讞专 砖谞转谉 诪讚诐 讛驻专 砖讜讞讟 讗转 讛砖注讬专 讜讗诐 讻谉 讙诐 讘讗讛诇 诪讜注讚 讻谉 讻讚讻转讬讘 讜讻谉 讬注砖讛 讘讗讛诇 诪讜注讚 讜诇拽专谞讜转 讻转讬讘 诪讚诐 讛驻专 讜诪讚诐 讛砖注讬专 诪砖诪注 诇讬讛 诪讝讛 讘注爪诪讜 讜诪讝讛 讘注爪诪讜 讚讜诪讬讗 讚讗讬谞讱 讻讬讜谉 讚讛讝讻讬专 讘讛讚讬讗 驻专 讜砖注讬专 讗讘诇 讘砖讘注 注诇 讟讬讛专讜 讻转讬讘 讜讛讝讛 注诇讬讜 诪谉 讛讚诐 讘讗爪讘注讜 砖讘注 驻注诪讬诐 诪砖诪注 诪讻诇 讛讚诐 诪讝讛 砖讘注 驻注诪讬诐 讜转讜 诇讗: 诪讬谉 讘诪讬谞讜 讞讜爪抓 讗讜 讗讬谞讜 讞讜爪抓. 讗讘诇 砖讗讬谞讜 诪讬谞讜 驻砖讬讟讗 讚讞讜爪抓 讜诇讗 拽专讬 讘讬讛 讜诇拽讞 讜讻谉 讘驻专拽 砖谞讬 讚讝讘讞讬诐 (讚祝 讻讚.) 砖诇讗 讬讛讗 讚讘专 讞讜爪抓 讘讬谞讜 诇讘讬谉 讻诇讬 砖专转 讜讻谉 讘驻专拽 诪拽讜诐 砖谞讛讙讜 (驻住讞讬诐 谞讝:) 讙讘讬 讬砖砖讻专 讗讬砖 讻驻专 讘专拽讗讬 讚讛讜讛 讻专讬讱 讬讚讬讛 讘砖讬专讗讬 讜转讬诪讛 讚讘驻专拽 诇讜诇讘 讛讙讝讜诇 (住讜讻讛 诇讝.) 诪住拽讬谞谉 讚诇拽讬讞讛 注诇 讬讚讬 讚讘专 讗讞专 砖诪讛 诇拽讬讞讛 讜讬砖 诇讜诪专 讚讛转诐 诪讬讬专讬 砖讻讜专讱 住讜讚专 住讘讬讘 讛诇讜诇讘 讜诪讗专讬讱 讘讜 讜注讜砖讛 诪谉 讛住讜讚专 讻诪讜 讘讬转 讬讚 讜讗讜讞讝 讘讜 讗讘诇 讛讬讻讗 讚讻专讬讱 讬讚讬讛 讘住讜讚专 讜转讜驻砖 讛诇讜诇讘 讻讱 诇讗 砖诪讛 诇拽讬讞讛 讜诪讝专拽 讘转讜讱 诪讝专拽 讚讛讻讗 讚诪砖诪注 讚驻砖讬讟讗 诇讬讛 讗讬 讛讜讛 砖讗讬谞讜 诪讬谞讜 讛讬讛 讞讜爪抓 诇讗 诪讬讬专讬 砖讗讜讞讝 讛讞讬爪讜谉 讘砖驻转讜转讬讜 讚讗讝 讜讚讗讬 诇讗 讞讬讬抓 讚讛讜讛 诇讬讛 讻诪讜 讘讬转 讬讚 讗诇讗 砖讗讜讞讝讜 诇诪讟讛 讘砖讜诇讬讜 讜讻谉 爪专讬讱 诇讜诪专 诪转讜讱 讛讛讬讗 砖诪注转讗 讙讜驻讗 讘驻专拽 诇讜诇讘 讛讙讝讜诇 讻诪讜 砖讞讬诇拽谞讜 讚讗讬 诇讗 转讬诪讗 讛讻讬 讗诇讗 谞讬诪讗 讚讘讻诇 注谞讬谉 诇拽讬讞讛 注诇 讬讚讬 讚讘专 讗讞专 砖诪讛 诇拽讬讞讛 讗诐 讻谉 转讬拽砖讬 讚专讘讗 讗讚专讘讗 讚讗诪专 讘转专 讛讻讬 诪讬谉 讘诪讬谞讜 讗讬谞讜 讞讜爪抓 讛讗 砖讗讬谉 诪讬谞讜 讞讜爪抓 讜诇注讬诇 拽讗诪专 讙讘讬 住讜讚专 诇拽讬讞讛 注诇 讬讚讬 讚讘专 讗讞专 砖诪讛 诇拽讬讞讛 讜讗驻讬诇讜 砖讗讬谞讜 诪讬谞讜 讜拽''诇 诪讗讬 驻专讬讱 诪讗讬 诇讗讜 谞转谉 诪讝专拽 讛诪诇讗 诇转讜讱 讛专讬拽谉 诇讬诪讗 讗讬谉 讛讻讬 谞诪讬 讜讗讬谉 讗讜讞讝 讗转 讛讞讬爪讜谉 讘砖讜诇讬讜 讗诇讗 讘砖驻转讜转讬讜 讜讬砖 诇讜诪专 讚驻砖讬讟讗 诇讬讛 砖诇讗 讛讬讛 讬讻讜诇 诇讗讜讞讝讜 讻讱 讘讬讚 讗讞转 砖转讬 诪讝专拽讜转 讻讘讬讚讜转 砖讬砖 讘讛谉 讻诇 讚诐 讛驻专 讜讛砖注讬专 讜专讬爪讘''讗 转讬专抓 讚讘砖诪注转讗 讙讘讬 讻诇讬 砖专转 诪讬谉 讘砖讗讬谞讜 诪讬谞讜 讞讜爪抓 讘讻诇 注谞讬谉 讚讗驻讬诇讜 讗诐 转诪爪讗 诇讜诪专 讚讙讘讬 诇讜诇讘 讬砖 讞讬诇讜拽 讻讚驻讬专' 讙讘讬 讻诇讬 砖专转 讘讻诇 注谞讬谉 诪讬谉 讘砖讗讬谞讜 诪讬谞讜 讞讜爪抓 讚谞讛讬 讚讻讬 注讘讬讚 讻注讬谉 讘讬转 讬讚 诪讬拽专讬 诇拽讬讞讛 讙讘讬 讻诇讬 砖专转 讚讻转讬讘 讜诇拽讞 讛讻讛谉 诇讗 诪讬拽专讬 诇拽讬讞讛 讘注爪诪讜 砖诇 讻讛谉:




专讘讬谞讜 讞谞谞讗诇

诪拽爪转 讚诪讬诐 谞转讞诇驻讜 诇讜 讜诪拽爪转 诇讗 谞转讞诇驻讜 诇讜 驻砖讬讟讗 讻讬 拽讗 讬讛讬讘 诪讜讚讗谉 讬讛讬讘. 诪讬讛讜 讛谞讱 住驻讬拽讜转 砖讬专讬诐 讛讜讜 讜诇讬住讜讚 讗讝诇讬 讗讜 讚诇诪讗 讚讞讜讬讬谉 讛讜讜 讜诇讗诪讛 讗讝诇讬. 讜驻砖讬讟 专讘 驻驻讗 讻讬讜谉 讚住驻拽讜转 谞讬谞讛讜 讜诇讗 诪爪讬 诇讗讚讜讬讬 诪讬谞讬讬讛讜 讚讞讜讬讬谉 讛讜讜. 讜讗"诇 专讘 讛讜谞讗 讘专讬讛 讚专讘 讬讛讜砖注 讗讚专讘讛 讗驻讬诇讜 诇诪"讚 讻讜住 注讜砖讛 讞讘讬专讜 讚讞讜讬 讻讬讜谉 砖讘讬专专 讻讜住 讗讞讚 讜讗' 诪讝讛 讗谞讬 讝讜专拽 谞注砖讛 讛讚诐 讗砖专 讘讻讜住 讛讗讞专 讚讞讜讬. 讛谞"诪 讚拽讗 讚讞讬讬讗 讘讬讚讬诐 讗讘诇 讛讻讗 讚诇讗 讚讞讬讬讗 讛讜讗 诇讗 诇讬讛讜讬 讚讞讜讬. 讚转谞讬讗 诇诪注诇讛 讛讜讗 讗讜诪专 讜讗转 讚诪讜 讬砖驻讜讱. 诇诪讟讛 讛讜讗 讗讜诪专 讜讗转 讻诇 讚诪讛 讬砖驻讜讱. 讞讟讗转 砖拽讬讘诇 讚诪讛 讘讚' 讻讜住讜转 讻讜' 讜驻砖讜讟讛 讛讬讗. 



注讬专讛 讚诐 讛驻专 诇转讜讱 讚诐 讛砖注讬专 谞转谉 讗转 讛诪诇讗 讘专讬拽谉. 驻讬' 注讜讚 讛讞讝讬专 讛讚诐 诪谉 讛诪讝专拽 讛诪诇讗 讘诪讝专拽 讛专讬拽谉 诇诪讛 讜讛诇讗 讻讘专 注讬专讛 讚诐 讛驻专 讘讚诐 讛砖注讬专 讻讚讬 诇注专讘讜 讬驻讛 讬驻讛. 讜讬爪讗 诇讛讝讜转 注诇 拽专谞讜转 诪讝讘讞 讛讝讛讘 转谞谉 讻诪"讚 诪注专讘讬谉 诇拽专谞讜转 讚讗转诪专 专' 讬讗砖讬讛 讜专' 讬讜谞转谉 讞讚 讗诪专 诪注专讘讬谉 讜讞讚 讗诪专 讗讬谉 诪注专讘讬谉 转住转讬讬诐 讚专' 讬讗砖讬讛 讚讗诪专 诪注专讘讬谉 讚讗注"讙 讚诇讗 讻转讬讘 讬讞讚讜 讻诪讗谉 讚讻转讬讘 讬讞讚讜 讚诪讬. 讚转谞讬讗 讗讘讬讜 讜讗诪讜 拽诇诇. 讗讘讬讜 拽诇诇 讗诪讜 拽诇诇 讚讘专讬 专' 讬讗砖讬讛 讻讜'. 驻讬' 讻转讬讘 讗讬砖 讗讬砖 讗砖专 讬拽诇诇 讗转 讗讘讬讜 讜讗转 讗诪讜 住诪讱 讛拽诇诇讛 诇讗讘. 注讜讚 讻转讬讘 讗讘讬讜 讜讗诪讜 拽诇诇 讞讝专 住诪讱 讛拽诇诇讛 诇讗诐. 砖"诪 讻讬 讗转 讝讛 拽诇诇 诪讛诐 拽诇诇 讞讬讬讘 诪驻谞讬 砖住诪讱 讛拽诇诇讛 诇讝讜 讜诇讝讜 讗讘诇 诇讗 住诪讱 讛拽诇诇讛 诇砖谞讬讛诐 讛讬讬转讬 讗讜诪专 诇注讜诇诐 讗讬谞讜 讞讬讬讘 注讚 砖讬拽诇诇 砖谞讬讛诐 讚讗注"讙 讚诇讗 讻转讬讘 讬讞讚讜 讻诪讗谉 讚讻转讬讘 讬讞讚讬讜 讚诪讬. 讜讚讞讬谞谉 诇注讜诇诐 诪转谞讬' 专' 讬讜谞转谉 讛讬讗 讜讗注"讙 讚讘注讬 讬讞讚讜 砖讗谞讬 讛讻讗 讚讻讬讜谉 讚讻转讬讘 讜讻驻专 注诇 拽专谞讜转讬讜 讗讞转 讘砖谞讛 诪讚诐 讛讻驻讜专讬' 讻诪讗谉 讚讻转讬讘 讬讞讚讜 讚诪讬. 讜讗拽砖讬谞谉 专' 讬讜谞转谉 讜诇讗 专' 讬讗砖讬讛 讜讛讗 专' 讬讗砖讬讛 砖诪注讬谞谉 诇讬讛 讘讛讚讬讗 讚讗注"讙 讚诇讗 讻转讬讘 讬讞讚讜 讻诪讗谉 讚讻转讬讘 讬讞讚讜 讚诪讬 讜诪砖谞讬谞谉 砖讗谞讬 讛讻讗 讻讬讜谉 讚讻转讬讘 讜诇拽讞 诪讚诐 讛驻专 讜诪讚诐 讛砖注讬专 讞诇拽讬谞讛讜 拽专讗. 转谞讬讗 讚诇讗 讻砖谞讜讬谉 讜诇拽讞 诪讚诐 讛驻专 讜诪讚诐 讛砖注讬专 砖讬讛讜 诪注讜专讘讬谉 讚讘专讬 专' 讬讗砖讬讛 讻讜'. 讜驻砖讜讟讛 讛讬讗:
讛谞讬讞 诪讝专拽 讘转讜讱 诪讝专拽 讜拽讬讘诇 讘讜 讗转 讛讚诐 驻砖讬讟讗 诇讬 讚讜讚讗讬 诪讬谉 讘诪讬谞讜 讗讬谞讜 讞讜爪抓 诪讬讛讜 讚专讱 砖讬专讜转 讘讻讱 讗讬 诇讗. 讜驻砖讟谞讗 诪讛讗 讜讗转 讻诇 讻诇讬 讛砖专转 讜讙讜' 讘' 讻诇讬诐 讘砖讬专讜转 讗讞转 讗讘诇 诇讛谞讬讞 住讬讘 砖讛讜讗 讗讚诇讬祝 讘诪讝专拽 讜拽讬讘诇 讘讜 讗转 讛讚诐 讻讬讜谉 讚诪讞诇讞诇 讜讬讜专讚 讘拽专拽注讬转 讛讻诇讬 讗讬谞讜 讞讜爪抓.





专讬讟讘"讗

讗讞转 讜诇讗 砖转讬诐 诪讚诐 讛驻专 讗讞转 讜诇讗 砖转讬诐 诪讚诐 讛砖注讬专.  讛拽砖讜 讘转讜住驻讜转 讛讗 诇诪讛 诇讬 拽专讗 驻砖讬讟讗 讚诪讛讬讻讗 转讬转讬 砖讬讝讛 砖谞讬 驻注诪讬诐 诪讻诇 讗讞讚 讜讗讞讚. 讜转讬专爪讜 砖诇讗 谞爪专讻讛 讗诇讗 诇讛讬讻讗 砖谞砖驻讱 讛讚诐 讘讬谉 讛讛讝讬讜转 讚住讘讬壮 诇讬讛 讻诪讗谉 讚讗诪专 诇拽诪谉 讻讬 诪诪拽讜诐 砖驻住拽 讛讜讗 诪转讞讬诇 讚讞讟讜讬 讗讞讚 讗诪专 专讞诪谞讗 讜诇讗 砖谞讬 讞讟讜讬讬谉. 讜专壮 讬讜谞转谉 住讘讬壮 诇讬讛 讻诪讗谉 讚讗诪专 诪谉 讛转讞诇讛 讛讜讗 诪转讞讬诇 讚讞讟讗转 讗讞转 讗诪专 专讞诪谞讗 讜诇讗 砖谞讬 讞讟讗讜转 讜住转诪讗 讻专壮 讬讗砖讬讛. 驻讬壮 讚讗注状讙 讚讘注诇诪讗 住讘讬专讗 诇讬讛 诪砖诪注 砖谞讬讛诐 讻讗讞讚. 讛讻讗 讗讬爪讟专讬讱 专讞诪谞讗 诇诪讻转讘 讗讞转 诪砖讜诐 讚讻转讬讘 诪讚诐 讛驻专 讜诪讚诐 讛砖注讬专 讻讚讻转讬壮 诇注讬诇:



讘注讗 诪讬谞讬讛 专诪讬 讘专 讞诪讗 诪专讘 讞住讚讗 讛谞讬讞 诪讝专拽 讘转讜讱 诪讝专拽 讜拽讘诇 讘讜 讗转 讛讚诐 诪讛讜. 诪讬谉 讘诪讬谞讜 讞讜爪抓 讗讜 讗讬谞讜 讞讜爪抓 讛拽砖讜 讘转讜住驻讜转 讚诪讗讬 讞爪讬爪讛 砖讬讬讻讗 讘诇拽讬讞讛 诇诪讗谉 讚讗诪专 诇拽讬讞讛 注诇 讬讚讬 讚讘专 讗讞专 砖诪讛 诇拽讬讞讛 讻讚讗住讬拽 专讘讗 讘驻专拽 诇讜诇讘 讛讙讝讜诇 (住讜讻讛 讚祝 诇状讝) 讜讛诇讻转讗 讻讜转讬讛. 讜讚讜讞拽 讛讜讗 诇讗讜拽讜诪讬 住讜讙讬讬谉 讻讜诇讛 讻专讘讛 讚讗诪专 诇讗 砖诪讛 诇拽讬讞讛 讜讚诇讗 讻讛诇讻转讗 诪讚诇讗 驻专讬砖讜 诇讛 讘讙诪专讗. 讜转讬专爪讜 砖诇讗 讗诪专讜 诇拽讬讞讛 注诇 讬讚讬 讚讘专 讗讞专 砖诪讛 诇拽讬讞讛 讗诇讗 讘注讜砖讛 讘讬转 讬讚 讞讜抓 诇讚讘专 讛讛讜讗 诇讬讟讜诇 讘讜. 讗讘诇 讻砖讗讜讞讝 讘讙讜祝 讛讚讘专 讗诇讗 砖谞讜转谉 讚讘专 讗讞专 讘讬谉 讬讚讜 诇讗讜转讜 讚讘专 诇讗 讞砖讬讘讛 诇拽讬讞讛 讻诇 讛讬讻讗 砖谞转谉 砖诐 讚讘专 砖讛讜讗 讞讜爪抓 讘注诇诪讗. 讜讛讘讬讗讜 专讗讬讛 诇讚讘专讬讛诐 诪讚讗诪专讬壮 讛转诐 讗诪专 诇讛讜 专讘讛 诇讛谞讛讜 讚讙讚诇讬 讛讜砖注谞讗 讚讘讬 专讬砖 讙诇讜转讗 讻讬 讙讚诇讬转讜 讛讜砖注谞讗 砖讬讬专讜 讘讬转 讬讚 讚诇讗 诇讬讛讜讬 讞爪讬爪讛 专讘讗 讗诪专 讻诇 诇谞讗讜转讜 讗讬谞讜 讞讜爪抓. 讜讗诪专讬壮 谞诪讬 讛转诐 讗诪专 专讘讛 诇讗 诇讬讚讜抓 讗讬谞讬砖 诇讜诇讘讗 讘讛讜砖注谞讗 讚谞转专讬 讟专驻讬 讜讛讜讬讗 讞爪讬爪讛. 专讘讗 讗诪专 诪讬谉 讘诪讬谞讜 讗讬谞讜 讞讜爪抓. 讜讛砖转讗 诇诪讛 诇讬讛 诇专讘讗 讛谞讬 讟注诪讬 转讬驻讜拽 诇讬壮 讚住讘讬壮 诇讬讛 诇拽讬讞讛 注诇 讬讚讬 讚讘专 讗讞专 砖诪讛 诇拽讬讞讛 讻讚讗诪专讬壮 讛转诐 讗诪专 专讘讗 诇讗 诇讬谞拽讜讟 讗讬谞讬砖 讛讜砖注谞讗 讘住讜讚专讗 讚讘注讬壮 诇拽讬讞讛 转诪讛 讜诇讬讻讗 专讘讗 讗诪专 诇拽讬讞讛 注诇 讬讚讬 讚讘专 讗讞专 砖诪讛 诇拽讬讞讛 讗诇讗 讜讚讗讬 砖状诪 砖诇讗 讗诪专 专讘讗 诇拽讬讞讛 注诇 讬讚讬 讚讘专 讗讞专 砖诪讛 诇拽讬讞讛 讗诇讗 讘注讜砖讛 讘讬转 讬讚 诪谉 讛住讜讚专 讞讜抓 诇诇讜诇讘 诇讗讞讜讝 讘讜 讗转 讛诇讜诇讘 讜讻讛讛讬讗 讚讗诪专 注讜诇讗 讗诪专 专讘讗 诪谞讗 讗诪讬壮 诇讛 讚转谞讬讗 讗讝讜讘 拽爪专 诪住驻拽讜 讘讞讜讟 讜讘讻讜砖. 讗讘诇 讗诐 讻讜专讱 讛住讜讚专 注诇 讛诇讜诇讘 讜谞讜讟诇讜 讘讜 诇讗 砖诪讛 诇拽讬讞讛 讚讻讬讜谉 讚诪讬谉 讘砖讗讬谞讜 诪讬谞讜 讛讜讗 讛讜讬讗 讞爪讬爪讛. 讛讻讗 谞诪讬 讘砖诪注转讬谉 讻讬讜谉 砖谞转谉 诪讝专拽 讘转讜讱 诪讝专拽 讜讛讜讗 诪谞讬讞 讬讚讜 转讞转 砖转讬讛诐 讗讬谉 讻讗谉 诇拽讬讞讛 诇讻砖转诪爪讗 诇讜诪专 讚讗讬讻讗 讞爪讬爪讛. 讜谞专讗讬谉 讚讘专讬讛诐 诇注谞讬谉 讝讜 砖诇 砖诪讜注转讬谞讜 讚讻诇讬 讘转讜讱 讻诇讬 讗讞专 诇讗 讞砖讬壮 诇拽讬讞讛 注诇 讬讚讬 讚讘专 讗讞专. 讗讘诇 诪讛讛讬讗 讚驻专拽 诇讜诇讘 讗讬谉 讻讗谉 专讗讬讛 讙诪讜专讛 讚讚讬诇诪讗 讛转诐 诇讚讘专讬讜 讚专讘讛 拽讗诪专 诇讗砖诪讜注讬壮 注讬拽专 讚讬谞讗 诇诪讬诇讬 讚注诇诪讗 讚讻诇 诇谞讗讜转讜 讗讜 砖讛讜讗 诪讬谉 讘诪讬谞讜 讗讬谞讜 讞讜爪抓:



讻讚讬 诇注专讘谉 讬驻讛 讬驻讛. 驻讬壮 诪驻谞讬 砖讛讚诪讬诐 拽砖讬诐 诇讛转注专讘 讜讻讬讜谉 讚住讘讬壮 诇讬讛 诪注专讘讬壮 诇拽专谞讜转 诪砖讜诐 讚讻转讬讘 讗讞转. 住讘讬壮 诇讬讛 砖爪专讬讱 诇注专讘谉 讬驻讛 讬驻讛 砖诇讗 讬讛讜 讻砖转讬 讞讟讜讬讬谉.



诪讬谉 讘诪讬谞讜 讞讜爪抓 讗讜 讗讬谞讜 讞讜爪抓. 驻讬壮 拽讗 诪讬讘注讬讗 诇讬讛 讗诐 讞讜爪抓 诇注谞讬谉 拽讚砖讬诐 讜讗驻讬壮 诇专讘讗 讚讗诪专 讛转诐 讚讘诪爪讜转 讗讬谞讜 讞讜爪抓. 讜讛讬讬谞讜 讚谞拽讟讬壮 诇讛 住转诪讗. 讜诇讗 诪讬讬转讬 注诇讛 讛讛讬讗 驻诇讜讙转讗 讚专讘讛 讜专讘讗. 讜诇讗 诪讬讬转讬壮 注诇讛 讛讻讗 讗诇讗 诪讬诇讬 讚拽讚砖讬诐:



转状砖 讛讬讛 注讜诪讚 注诇 讙讘讬 讘讛诪讛 讜讻讜壮 讗讜 注诇 讙讘讬 专讙诇 讞讘讬专讜 驻住诇. 驻讬壮 诪砖讜诐 讚讛讜讬 讞爪讬爪讛 讘讬谞讜 讜讘讬谉 讛专爪驻讛. 讜转谞讗 讚讘讬 专壮 讬砖诪注讗诇 讛讜讗讬诇 讜专爪驻讛 诪拽讚砖转 讜讻诇讬 砖专转 诪拽讚砖讬谉 诪讛 讻诇讬 砖专转 讗讬谉 讚讘专 讞讜爪抓 讘讬谞讜 诇讘讬谉 讻诇讬 砖专转 讗祝 拽专拽注 诇讗 讬讛讗 讚讘专 讞讜爪抓 讘讬谞讜 诇讘讬谉 讛专爪驻讛 讗诇诪讗 专讙诇 诇专讙诇 注讜砖讛 讞爪讬爪讛 讜讗注状讙 讚诪讬谞讜 讛讜讗. 讜砖状诪 讚讘拽讚砖讬壮 诪讬讛转 诪讬谉 讘诪讬谞讜 讞讜爪抓. 讜驻专拽讬壮 讚砖讗谞讬 专讙诇 讚诇讗 诪讘讟诇 诇讬讛. 驻讬壮 专讙诇 讞讘讬专讜 讜诇讬砖谞讗 拽诇讬诇讗 谞拽讟 讚讗诇讜 专讙诇 讙讜驻讬讛 讜讚讗讬 诇讗 讛讜讬 讞爪讬爪讛. 讜讛讗 讚诇讗 讗诪专讬壮 注诇讛 讚讬拽讗 谞诪讬 讚拽转壮 专讙诇 讞讘讬专讜 诪砖讜诐 讚讗讬讻讗 诇诪讬诪壮 讚专讙诇 讞讘讬专讜 诇讗讜 讚讜拽讗. 讗诇讗 讗讜专讞讗 讚诪讬诇转讗 谞拽讟 讚讛讗 专讙诇 注爪诪讜 砖讬转谉 专讙诇讜 注诇 专讙诇讜 诇讗 诪爪讬 拽讗讬 砖驻讬专 讜讘注讬壮 诇注诪讜讚 诇砖专转 讜诇讬讻讗. 讜讛转诐 讘驻状讘 讚讝讘讞讬诐 注讘讬讚 转诇诪讜讚讗 爪专讬讻讜转讗 讗诪讗讬 拽转谞讬 讘讛诪讛 讜讻诇讬诐 讜专讙诇:



讗诐 转诪爪讗 诇讜诪专 诪讬谉 讘诪讬谞讜 讗讬谞讜 讞讜爪抓.  诪讬谉 讘砖讗讬谞讜 诪讬谞讜 讞讜爪抓 讛拽砖讜 讘转讜住壮 诪讗讬 拽讗 诪讬讘注讬讗 诇讬讛 讚讛讗 驻砖讬讟讗 诇谉 讘讻讜诇讬讛 转诇诪讜讚讗 讚诪讬谉 讘砖讗讬谉 诪讬谞讜 讞讜爪抓 讗驻讬诇讜 讘诪讬诇讬 讚注诇诪讗 讜讘诪讬谉 讘诪讬谞讜 讛讜讗 讚驻诇讬讙讬. 讜讬状诇 讚讛讻讗 诪驻谞讬 砖讛住讬讘 讞诇讞讜诇讬 诪讞诇讞诇 讜讗讬谞讛 讞爪讬爪讛 讙诪讜专讛 诪砖讜诐 讛讻讬 拽讗 诪讘注讬讗 诇讬讛 讜讛状拽 讗驻讬诇讜 讗诐 转诪爪讗 诇讜诪专 讚诪讬谉 讘诪讬谞讜 讗讬谞讜 讞讜爪抓 讛讗 讜讚讗讬 诪讬谉 讘砖讗讬谞讜 诪讬谞讜 讞讜爪抓 讛讜讗 讘注诇诪讗 讜讛状谞 诪讬谉 讘砖讗讬谞讜 诪讬谞讜 讛讜讗. 讗讜 讚讬诇诪讗 讻讬讜谉 讚诪讞诇讞诇 诇讗 讞讬讬抓. 讜诇状讙 讗讜 讚讬诇诪讗 诇讗 砖谞讗 讜诪讗谉 讚讙专讬壮 诇讬讛 讛讻讬 驻讬壮 讗讜 讚讬诇诪讗 讚讗注状讙 讚讟注诪讗 讚讞诇讞讜诇讬 诪讞诇讞诇讗 讟注诪讗 转专讬爪讗 讛讜讗. 诇讗 诪砖谞讬谞谉 讘讬谞讬讛讜 砖诇讗 诇讞诇讜拽 讜诇转转 讚讘专讬诐 诇砖讬注讜专讬谉:



讗诪专 诇讜 转谞讬转讜讛 讝讜诇祝 讜讛讜诇讱 注讚 砖诪讙讬注 诇住驻讜讙 讻转讘 专砖状讬 讝状诇 专讬砖讗 讚诪转谞讬壮 讛讻讬 讛诪拽讚砖 讘砖讜拽转 讜讛讬讛 住驻讜讙 诇转讜讻讜 诪讬诐 砖讘住驻讜讙 驻住讜诇讬谉 讻讬爪讚 注讜砖讛 讝讜诇祝 讜讛讜诇讱 注讚 砖诪讙讬注 诇住驻讜讙 砖讜拽转 讛讜讗 讗讘谉 讞诇讜诇讛 砖注诇 砖驻转 讛诪注讬谉 讜讛诪讬诐 谞讻谞住讬谉 讚专讱 讞讜专 砖讘讚讜驻谞讬讛 讜诪砖拽讬谉 讘讛 讘讛诪讜转 讜诪拽讚砖讬谉 讘讛 讗驻专 讞讟讗转 诇转讜讱 诪讬诐 讞讬讬诐 讜拽转谞讬 砖讛诪讬诐 砖讘住驻讜讙 注爪诪讜 驻住讜诇讬谉 讚讞讬讬诐 讗诇 讻诇讬 讘注讬谞谉 砖讬讛讜 谞讜讘注讬谉 讘讻诇讬 讻讬爪讚 讛讜讗 注讜砖讛 讻砖讘讗 诇讬讟讜诇 讗转 讛诪讬诐 诇讬转谞诐 讘爪诇讜讞讬转 讗讜 讘砖驻讜驻专转 讝讜诇祝 讜讙讜诪壮 讗转 讻诇 讛诪讬诐 讗砖专 讘砖讜拽转 注讚 砖诪讙讬注 诇住驻讜讙. 讝讜诇祝 砖讜讗讘 讻讚讗诪专讬壮 讝讜诇祝 讜讙讜诪壮 讜讙祝 讻讚专讻讜 讘诪讜注讚 拽讟谉. 讗诇诪讗 住驻讜讙 诇讗 讞讬讬抓 讜诇讗 驻住讬诇 讗诇讗 讛谞讘诇注讬谉 讘转讜讻讜 讜讛状讛 诇住讬讘 注状讻 诇砖讜谉 专砖状讬 讝状诇:



讘拽讜诪抓 驻住讜诇. 驻讬壮 讘转讜住壮 讚讗爪讟专讬讱 诇诪讬诪专 讘拽讜诪抓 驻住讜诇 诪驻谞讬 砖讛住诇转 砖诇 诪谞讞讜转 讚拽 诪讗讚 讜驻注诪讬壮 砖讬讜爪讗 讚专讱 讛住讬讘 讘讬谉 讻注讬谉 住讚拽讬诐 砖讘讜 砖讗讬谉 讛住讬讘 谞讚讘拽 讬驻讛 讬驻讛 讘讝讛:





讛诪讗讬专讬

拽讘诇转 讛讚诐 砖讘讻诇 拽专讘谉 爪专讬讱 砖讬讛讗 讛讻讛谉 讗讜讞讝 讗转 讛讻诇讬 砖讛讚诐 诪转拽讘诇 讘转讜讻讜 讜诪拽讘诇 讜讗诐 讛谞讬讞 讘转讜讱 讛讻诇讬 讚讘专 讛讞讜爪抓 讘讬谉 讛讚诐 讜讘讬谉 讛讻诇讬 驻住诇 讜诪"诪 讗诐 讛讬讛 诪讬谉 讘诪讬谞讜 讜讻谉 砖讘讟诇讜 诇砖诐 注讚 砖注转 讙诪专 注讘讜讚讛 讻砖专 诪注转讛 讛谞讬讞 诪讝专拽 讘转讜讱 诪讝专拽 讜讗讞讝 讗转 讛讞讬爪讜谉 讜谞转拽讘诇 讛讚诐 讘驻谞讬诪讬 讻砖专 砖讛专讬 诪讬谉 讘诪讬谞讜 讛讜讗 讜讻谉 砖讚注转讜 诇讘讟诇讜 砖诐 注讚 砖注转 讙诪专 注讘讜讚讛 讜诇讗 住讜祝 讚讘专 讘讚讬注讘讚 讗诇讗 讗祝 诇讻转讞讬诇讛 讚专讱 砖讬专讜转 讛讜讗 砖讻讱 诇诪讚讜讛 诪驻讬 讛砖诪讜注讛 讻诇讬 讛砖专转 讗驻讬' 砖谞讬 讻诇讬诐 讘砖讬专讜转 讗讞讚:



讛谞讬讞 住讬讘 砖住讘讬讘 讛讚拽诇 讗讜 转讘谉 讜讻讬讜爪讗 讘讗诇讜 转讜讱 讻诇讬 讛砖专转 讜拽讬讘诇 讗转 讛讚诐 讗祝 讝讛 讗注"驻 砖诪讬谉 讘砖讗讬谞讜 诪讬谞讜 讛讜讗 讗讬谞讜 讞讜爪抓 诪驻谞讬 砖讛住讬讘 讞诇讜诇 讜讛讚诐 讬讜专讚 讚专讱 讛谞拽讘讬诐 诇转讜讱 讛诪讝专拽 讜讗讬谉 讻讗谉 讞爪讬爪讛 讜诪"诪 讻讬讜爪讗 讘讜 诇注谞讬谉 拽讜诪抓 讛诪谞讞讛 讗诐 讛谞讬讞 住讬讘 讘讻诇讬 砖讘讗 诇讬转谉 讛注砖专讜谉 讘转讜讻讜 讜拽诪抓 诪注诇 讛住讬讘 讗讜 谞转谉 住讬讘 讘讻诇讬 砖讘讗 诇讬转谉 讛拽讜诪抓 讘转讜讻讜 讜谞转谉 讛拽讜诪抓 注诇 讛住讬讘 驻住诇:



讻诇 讻讛谉 讛注讜住拽 讘注讘讜讚讛 爪专讬讱 砖讬讛讜 专讙诇讬讜 注讜诪讚讜转 注诇 讛专爪驻讛 讻讱 砖谞讬谞讜 讘讝讘讞讬诐 讻"讚 讗' 讛讜讗讬诇 讜专爪驻讛 诪拽讜讚砖转 讜讻诇讬 砖专转 诪拽讚砖讬诐 诪讛 讻诇讬 砖专转 诇讗 讬讛讗 讚讘专 讞讜爪抓 讘讬谞讜 诇讘讬谉 讻诇讬 砖专转 专"诇 砖讗诐 讛讬讛 讚讘专 讞讜爪抓 讘讬谉 讬讚讬讜 讜讘讬谉 讛讻诇讬 砖注讜讘讚 讘讜 驻住讜诇 讗祝 专爪驻讛 诇讗 讬讛讗 讚讘专 讞讜爪抓 讘讬谞讜 诇讘讬谉 讛专爪驻讛 诪注转讛 讛讬讛 注讜诪讚 注诇 讙讘讬 讘讛诪讛 讜注诇 讙讘讬 讻诇讬诐 讗讜 注诇 讙讘讬 专讙诇 讞讘讬专讜 驻住诇 砖诪讗 转讗诪专 讜讛专讬 专讙诇 讞讘讬专讜 诪讬谉 讘诪讬谞讜 讛讜讗 诪"诪 讗讬谉 讞讘讬专讜 诪讘讟诇讜 讗爪诇讜 注讚 讙诪专 注讘讜讚讛 讗诇讗 讚注转讜 诇住诇拽讜 诇砖注转讜 讜讗祝 讻砖转讗诪专 砖讬讘讟诇讛讜 讘讛讚讬讗 讘讟诇讛 讚注转讜 讜诇讗 讘讟诇讛 专讙诇讜:



讻诇讬 砖诪诇讗讜讛讜 诪讬诐 讜谞转谞讜 讗驻专 讘转讜讻讜 诇拽讚讜砖 诪讬 讞讟讗转 讜讛讬讛 讘转讜讻讜 讘砖注转 讛拽讚讜砖 讻诇讬 诪诇讗 诪诪讬 讛诪诇讜讗 讙诐 讻谉 讛专讬 讛诪讬诐 砖讘讗讜转讜 讛讻诇讬 诪拽讚砖讬诐 注诐 砖讗专 讛诪讬诐 讜讻砖专讬诐 诇讛讝讗讛 讗注"驻 砖讗讬谉 讛讗驻专 谞讻谞住 讘转讜讱 讗讜转讜 讛讻诇讬 讜讗讬谉 爪专讬讱 诇讜诪专 砖讗诐 谞驻诇讜 诪讗讜转讜 [讛讻诇讬] 诇讻诇讬 讛讞讬爪讜谉 诇讗 谞驻住诇讜 讜讗驻讬' 讛讬讛 驻讬 讛讻诇讬 爪专 砖讗讬谉 注讬专讜讘 诇诪讬诐 砖讘讜 讘讬谉 诪讬诐 砖讘讻诇讬 讛讙讚讜诇 讘砖驻讜驻专转 讛谞讗讚 砖诇讗 谞讗诪专 砖讬注讜专 讝讛 讗诇讗 讻砖讛诪讬诐 砖讘讻诇讬 讛拽讟谉 爪专讬讻讬诐 诇讛砖诇诪转 砖讬注讜专 讗讘诇 讗诐 讛讬讛 砖诐 住驻讜讙 讗讬谉 讛诪讬诐 砖讘住驻讜讙 讻砖专讬诐 砖讛住驻讜讙 讗讬谞讜 讻诇讬 讜讗谞讜 爪专讬讻讬诐 砖转讛讗 讞讬讜转谉 讘讻诇讬 讜诪"诪 讻诇 砖讗讬谉 讗讚诐 谞讜讙注 讘住驻讜讙 讗讬谞谉 驻讜住诇讜转 讗转 讛讗讞专讜转 讗讘诇 讻诇 砖谞讜讙注 讘住驻讜讙 讛住驻讜讙 谞住讞讟 讜讬讜爪讗讬谉 诪谉 讛诪讬诐 砖讘讜 诇讻诇讬 讜谞驻住诇讜 讜讻谉 讗诐 讬住讬专 讗转 讛住驻讜讙 诪砖诐 讛专讬 诪讬诐 砖讘转讜讻讜 讬讜爪讗讬谉 诇转讜讱 讛讻诇讬 讜讗"讻 讗诐 讘讗 诇讛讝讜转 诪讝讛 诪谉 讛诪讬诐 注讚 砖诪讙讬注 拽专讜讘 诇住驻讜讙 讜讬讝讛专 砖诇讗 讬讙注 讘住驻讜讙 讜讻砖讬讻诇讜 讛诪讬诐 注讚 拽专讜讘 诇住驻讜讙 诇讗 讬讝讛 砖讗注"驻 砖注讚讬讬谉 诪讬诐 爪驻讬谉 注诇 讙讘讬讜 诪"诪 拽专讜讘 讛讜讗 诇谞讙讬注转 讛住驻讜讙 讜转驻住诇 讛讛讝讗讛 讜讛诪讬诐 讛谞砖讗专讬诐 讜讝讛讜 砖讗诪专讜 讝讜诇祝 讜讛讜诇讱 注讚 砖诪讙讬注 诇住驻讜讙 专"诇 诪讝讛 讜诪砖谞讛 讝讜 驻讬专讜砖讛 讗祝 讻砖讛讬讛 讛住驻讜讙 砖诐 讘砖注转 讛诪讬诇讜讗 讜诇诪讚转 诪"诪 砖讗讬谉 讛住驻讜讙 讞讜爪抓 讛讜讗讬诇 讜讛讜讗 讞诇讜诇 讜讛诪讬诐 注讜讘专讬诐 讚专讱 讘讜 讜讙讚讜诇讬 讛专讘谞讬诐 驻专砖讜 讝讜诇祝 讜讛讜诇讱 讘讚专讱 讗讞专转 专"诇 讻讬爪讚 讬注砖讛 讻砖讬讘讜讗 诇讬讟讜诇 诪谉 讛诪讬诐 诇讬转谞诐 讘爪诇讜讞讬转 讗讜 讘砖驻讜驻专转 讝讜诇祝 专"诇 诪诪爪讛 讛诪讬诐 砖讘砖讜拽转 讚专讱 谞拽讘 砖讬注砖讛 讘转讞转讬转 讛讻诇讬 讜谞讜转谞诐 讘转讜讱 讛爪诇讜讞讬转 讗讜 讛砖驻讜驻专转 讜诇讗 讬讙注 讘住驻讜讙 砖讛诪讬诐 砖讘住驻讜讙 驻住讜诇讬诐 讛诐 讜讻诇 砖谞讙注 讘住驻讜讙 讗讬 讗驻砖专 砖讘谞讙讬注转讜 诇讗 讬爪讗讜 诪讛诐 诇转讜讱 砖讗专 讛诪讬诐 讜专讗砖讜谉 注讬拽专 讜讘诪拽讜诪讜 讬转讘讗专 砖讗诐 谞驻诇 讛住驻讜讙 砖诐 讗讞专 讛拽讚讜砖 谞讜讟诇讜 讜住讜讞讟讜 讞讜抓 诇讻诇讬 讜讛诪讬诐 砖讘讻诇讬 讻砖专讬诐:





转讜住驻讜转 讬砖谞讬诐

讗讞转 讜诇讗 砖转讬诐 诪讚诐 讛驻专. 讜讗"转 讜讻讬 住"讚 砖讬转谉 砖转讬诐 注诇 讻诇 拽专谉 讬"诇 讚诪讬讬专讬 讻讙讜谉 砖谞砖驻讱 讚诐 讛驻专 讜讛讘讬讗 讗讞专 砖诇讗 讬转讞讬诇 讗诇讗 诪诪拽讜诐 砖驻住拽 讜讻讚讗诪专讬 专讘讬 讗诇讬注讝专 讜专"砖 讘驻讬专拽讬谉 讜讗诪专讬谞谉 诇拽诪谉 讚讟注诪讗 诪砖讜诐 讚讻转讬' 讞讟讗转 讗讞转 讜诇讗 砖谞讬 讞讟讜讬谉. 诪"专:





讜住转诪讗 讻专讘讬 讬讗砖讬讛 讻讜'. 讜讗讞转 诪砖诪注 诇讗驻讜拽讬 讚诇讗 转讬诪讗 砖爪专讬讱 诇讛驻住讬拽 诪砖讜诐 讚讻转讬讘 诪讚诐 讛驻专 讜诪讚诐 讛砖注讬专 讗讘诇 讘注诇诪讗 讗注"讙 讚诇讗 讻转讬讘 讬讞讚讜 讻诪讗谉 讚讻转讬讘 讚诪讬:





诪讬谉 讘诪讬谞讜 讞讜爪抓. 讜讗"转 诪讛 诇讬 诇讞爪讬爪讛 讜讛讗 讛讜讛 诇讬讛 诇拽讬讞讛 注"讬 讚讘专 讗讞专 砖诪讛 诇拽讬讞讛 讚拽讗诪专 讘驻专拽 诇讜诇讘 讛讙讝讜诇 (住讜讻讛 讚祝 诇讝:) 诇讗 诇讬谞拽讜讟 讗讬谞讬砖 讛讜砖注谞讗 讘住讜讚专讬讛 讻讜' 专讘讗 讗诪专 诇拽讬讞讛 注"讬 讚讘专 讗讞专 砖诪讛 诇拽讬讞讛 讗诇诪讗 诪讛谞讬 讗注"讙 讚住讜讚专讗 讞讜爪抓 [讜讗注"讙 讚讗讬转 诇讬讛 诇专讘讗 讛转诐 讞爪讬爪讛 讙讘讬 诪讬谉 讘砖讗讬谞讜 诪讬谞讜] 诪讚讗诪专 专讘讛 讛转诐 诇讗 诇讬讻专讜讱 讗讬谞讬砖 讛讜砖注谞讗 讻讜' 讜专讘讗 讗诪专 诪讬谉 讘诪讬谞讜 讗讬谞讜 讞讜爪抓 讛讗 诪讬谉 讘砖讗讬谞讜 诪讬谞讜 讞讜爪抓 讜讗诪讗讬 讛讗 专讘讗 讛讜讗 讚讗诪专 诇拽讬讞讛 注"讬 讚"讗 砖诪讛 诇拽讬讞讛 讜注"讻 爪专讬讱 诇讜诪专 讚诪讬讬专讬 讛转诐 砖诪讻专讬讱 诇讜诇讘 讘住讜讚专讗 讜讗讜讞讝 诇诇讜诇讘 注"讬 讗讞讬讝转 讛住讜讚专 讻讚诪讬讬转讬 讛转诐 讛讬讛 讗讝讜讘 拽爪专 诪住驻拽讜 讘讞讜讟 讻讜' 讗讘诇 讗诐 讻讜专讱 讛住讜讚专 住讘讬讘 讬讚讜 讛讜讬 诪讬谉 讘砖讗讬谞讜 诪讬谞讜 讜讞讜爪抓 讜讛砖转讗 拽砖讬讗 讚讗诪讗讬 诇讗 讛讜讬讗 讛讻讗 诇拽讬讞讛 注"讬 讚"讗 讜讬"诇 讚诪讬讬专讬 讘诪讝专拽 讘转讜讱 诪讝专拽 讜谞讜转谉 讬讚讜 转讞转 砖讜诇讬 讛诪讝专拽 讜讗讬谞讜 讗讜讞讝 讚专讱 讬讚讜 [讘砖驻转讜转讬讜] 讜讘驻住讞讬诐 讛讗专讻转讬 拽爪转. 诪"专:





诪讬谉 讘诪讬谞讜 讞讜爪抓 讗讜 讗讬谞讜 讞讜爪抓. 讜讗注"讙 讚专讘讗 讗讬转 诇讬讛 驻' 诇讜诇讘 讛讙讝讜诇 (住讜讻讛 诇讝:) 诪讬谉 讘诪讬谞讜 讗讬谞讜 讞讜爪抓 讗讬讻讗 诇讬砖谞讗 讗讞专讬谞讗 讚转诇讬 讟注诪讗 讚专讘讗 诪砖讜诐 [讚讻诇 诇谞讗讜转讜] 讗讬谞讜 讞讜爪抓 讜专讘讛 谞诪讬 驻诇讬讙 讗专讘讗 讜诇讛讻讬 诪讬讘注讬讗 诇讬讛 讛讻讗:





砖谞讬 讻诇讬诐 讜砖讬专讜转 讗讞转. 讜讗"转 讗诪讗讬 诇讗 驻砖讬讟 诪讛讱 讘专讬讬转讗 诇诇讬砖谞讗 拽诪讗 讚诪讬谉 讘诪讬谞讜 讗讬谞讜 讞讜爪抓 讜诪住转诪讗讗)爪"诇 砖诪注. 砖诪注讬' 诇讬讛 诪讚驻砖讬讟 诪讬谞讛 诇讬砖谞讗 讘转专讗 讜砖诪讗 诪爪讬 诇驻专讜砖讬 讚诪讬讬专讬 讻讙讜谉 砖讗讜讞讝 讘讬讚 讻诇讬 讛讞讬爪讜谉 讜诇拽讬讞讛 注"讬 讚"讗 砖诪讛 诇拽讬讞讛 讻讚驻讬专砖转讬 诇注讬诇 讚诇讬讻讗 讞爪讬爪讛 讗讬 谞诪讬 诪讬讬专讬 讘注谞讬谉 讚诇讗 讛讜讛 讞爪讬爪讛. 诪"专:





诪讬谉 讘砖讗讬谞讜 诪讬谞讜 讞讜爪抓 讗讜 讗讬谞讜 讜讻讜'. 讜讗"转 诪讗讬 拽诪讬讘注讬讗 诇讬讛 讛讗 讗驻讬诇讜 讘注诇诪讗 诇讬讻讗 诪讗谉 讚驻诇讬讙 讚诪讬谉 讘砖讗讬谞讜 诪讬谞讜 讞讜爪抓 讬砖 诇讜诪专 讚讛讻讗 诇讗 讛讜讬讗 讞爪讬爪讛 诇讙诪专讬 砖讛讚诐 讞诇讞讜诇讬 诪讬讞诇讞诇 讚专讱 讛住讬讘:





讘拽讜诪抓 驻住讜诇. 转讬诪讛 诇专讬讘"讗 诇诪讛 讛讜爪专讱 诇讜诪专 讘拽讜诪抓 驻住讜诇 驻砖讬讟讗 讚讗驻讬诇讜 讘注诇诪讗 驻专讬砖讬转 讚诪讬谉 [讘砖讗讬谞讜 诪讬谞讜] 讞讜爪抓 讬"诇 讚住讜诇转 谞诪讬 讚拽 诪讗讚 讜驻注诪讬诐 砖讬讜爪讗 讚专讱 [讛住讬讘] 砖讗讬谞讜 谞讚讘拽 讬驻讛 讝讛 讘讝讛:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 专' 讬讜谞转谉 讻讜' 讜诇讗讜 诪讟注诪讬讛 讚诇讚讬讚讬讛 讻讜' 讚诪砖诪注 诇讬讛 讻诇 讗讞转 讜讗讞转 讘驻谞讬 讻讜' 讜讘拽专谞讜转 驻诇讬讙讬 讜讬"诇 讘诇驻谞讬 讜诇驻谞讬诐 注诇 讻讜' 讻爪"诇:





专砖"砖

讙诪专讗 讻讬讜谉 讚诪讞诇讞诇 诇讗 讞讬讬抓. 讬诇"驻 讚诪讞诇讞诇 讛讬讬谞讜 砖讬砖 讞诇诇讬诐 讘讬谉 住讬讘 诇住讬讘 讜讚专讱 讛讞诇诇讬诐 谞讜讙注 讛讚诐 讘讻诇讬 讜诇讻谉 讻讜诇讜 讻砖专 讻讬讜谉 砖讛讜讗 诪讞讜讘专 讬讞讚. 讻诪讜 讻砖诪拽讘诇 讻讚专讻讜 讗讬谞讜 谞讜讙注 讘讻诇讬 专拽 诪讛 砖讘转讞转讬转 讜住讘讬讘讬 讛讚驻谞讜转 讜讗驻"讛 讻讜诇讜 讻砖专. 讜驻砖讬讟 诇讬讛 诪住驻讜讙 讚拽住"讚 讚讛"讟 讚砖讗专 讛诪讬诐 讻砖专 诪驻谞讬 砖讛住驻讜讙 讗讬谞讜 诪诪诇讗 讗转 讻诇 砖讜诇讬 讛讻诇讬 讜诪拽爪转 诪讬诐 谞讜讙注 讘讻诇讬 讜诇讻谉 讻砖专 讗祝 讛诪讬诐 砖讻谞讙讚 讛住驻讜讙 诪诇诪注诇讛 讜讚讞讬 诇讬讛 砖讗谞讬 诪讬讗 讚拽诇讬砖讬 讻驻专砖"讬:



转讚"讛 专讬讜"谞. 讜专' 讬讗砖讬讛 讚专讬砖 诇讬讛 诇讚专砖讛 讗讞专转 讻讚讚专砖讬' 诇讬讛 讘驻"拽 讚砖讘讜注讜转. 转讬诪讛 讜讻讬 讻注讜专讛 讝讜 讚讚专砖 专讬讜"谞 讛讻讗 讗讞转 讜诇讗 砖转讬诐 诪讚诐 讛驻专 讻讜'. 讜注讬' 转"讬 讚讻讜诇讛讜 讛谞讱 讚专砖讜转 砖诪注讬谞谉 诇讛讜 诪讗讞转. (讜谞专讗讛 讚讬砖 讘讜 讟"住 砖诪讛驻讱 讛讚专砖讜转 讚砖讘讜注讜转 谞讙讚 驻专砖"讬 讜转讜住' 砖诐) 讜讻转讘 注讜讚 讚讝讛 砖讗诪专 专讬讜"谞 讜诇讗 砖转讬诐 诪讚诐 讛驻专 讬讻讜讬谉 诇讛讗 讚讚专砖讬谞谉 诇拽诪谉 (住讗) 讗诇讬讘讗 讚专"讗 讜专"砖 讜诪砖诪注 讚讻"讝 诪讗讞转 讘砖谞讛 拽诪讗 讚拽专讗 讚专讬砖 讻驻专砖"讬 讻讗谉. 讜转讬诪讛 讚讛讗 讚诇拽诪谉 讗讬转讗 砖诐 诇讛讚讬讗 讚诪讗讞转 讘砖谞讛 转谞讬讬谞讗 讚拽专讗 拽讚专讬砖 讜注讬' 诪砖"讻 讘砖讘讜注讜转 砖诐 讘转讜住':



讘讗"讚 诪"砖 讚砖讘注 注诇 讟讛专讜 诪注专讘讬谉 诇讻"注. 讝讛 驻住讬拽讗 诇讛讜 诪砖"住 讚讝讘讞讬诐 (诪讘 讘) 注"砖. 讜讛转"讬 砖讻转讘讜 爪"注 诪谞"诇 讚诪注专讘讬谉 诇讟讛专讜 砖"诪 诇讗 拽讗讬 注诇 讛专讬讘"讗 砖讛讝讻讬专 诇注讬诇 讗诇讗 讚专"诇 诪谞"诇 诪拽专讗:

